kardosdrur/scandi-wiki huggingface dataset:
Amerikanske studier

Amerikanske studier er et tværfagligt fagområde, der fokuserer på amerikansk historie, samfund og kultur. Feltet fokuserer traditionelt set på studiet af historie og litteratur, men dækker i dag også andre videnskabelige områder og således er det ofte set, at det amerikanske samfunds historie, ideologier og kulturelle frembringelser (musik, film, lyrik, tv-serier m.v.) danner fokusområdet i forskningen og undervisningen af amerikanske studier. Andre eksempler kan omfatte emner i amerikanske sociale bevægelser (fx borgerrettighedsbevægelsen), litteratur (fx amerikansk postmoderne litteratur), medier (fx tv-serier) eller idéhistorie (fx transcendentalisme). Fagfeltet blev grundlagt i USA i mellemkrigstiden og i Danmark har Syddansk Universitet både et forskningscenter og en uddannelse i amerikanske studier (både BA- og kandidatniveau), men derudover er der også megen forskning i amerikanske studier især på landets engelskuddannelser.

Baggrund 
Efter anden verdenskrig og under den kolde krig forsøgte den amerikanske regering at fremme amerikansk kultur i forskellige europæiske lande som en form for blød magt. Særligt i Storbritannien og Tyskland er amerikanske studier blevet et fremtrædende studieområde. I 1955 blev den britiske sammenslutning for amerikanske studier etableret og i 1968 grundlagde den nordiske forening for amerikanske studier tidsskriftet American Studies in Scandinavia, der stadig bliver udgivet.

Tidsskrifter 
 American Quarterly (1949-) - en af de ældste og mest centrale tidsskrifter i feltet i USA. American Quarterlys faglige fokus er i dag meget orienteret som mistænksomhedens hermeneutik.
 American Studies (1960-) - et centralt tidsskrift i feltet
 American Studies in Scandinavia (1968-) - den skandinaviske amerikanistsammenslutnings tidsskrift
 Amerikastudien/American Studies (1956-) - den tyske forening for amerikanske studiers tidsskrift
 Journal of American Studies (1967-)- den britiske forening for amerikanske studiers tidsskrift

Noter 

Historie
Kulturhistorie
Litteratur
Humaniora
Paris-Roubaix 2018

Paris-Roubaix 2018 var den 116. udgave af cykelløbet Paris-Roubaix. Det var det 15. arrangement på UCI's World Tour-kalender i 2018 og blev arrangeret 8. april 2018. Løbet blev vundet af slovakiske Peter Sagan fra .

Hold og ryttere

Danske ryttere
Lars Bak kørte for 
Matti Breschel kørte for 
Søren Kragh Andersen kørte for 
Mads Würtz Schmidt kørte for 
Magnus Cort kørte for 
Mads Pedersen kørte for 
Michael Carbel kørte for

Resultater

Referencer

Eksterne henvisninger

2018
UCI World Tour 2018
Fiskbæk (Malling Sogn)

Fiskbæk er navnet på et mindre vandløb i Malling Sogn. Fiskbækken har sit udspring i Pøel Skov syd for Malling. Derfra flyder den i sydlig retning, indtil den når Odder Å. Her løber den til åen fra venstre side midt i de engdrag, som hedder Engelsmade

Note 

Vandløb i Aarhus Kommune
Maria Poulsen

Maria Poulsen (født 29. oktober 1984) er en dansk curlingspiller.

Poulsen repræsenterede landet under Vinter OL 2014 i Sotji, hvor hun blev nummer 6 med det danske hold.

Noter 
Artiklen er oversat fra den norsksprogede Wikipedia

Eksterne henvisninger 
 

Curlingspillere ved vinter-OL 2014
Curlingspillere fra Danmark
Deltagere for Danmark ved vinter-OL 2006
Deltagere for Danmark ved vinter-OL 2014
Ellen Wulff

Ellen Susanne Wulff (født 8. marts 1950 i Vordingborg sogn) er semitisk filolog og især kendt for sin oversættelse af Koranen til dansk, udgivet i 2006.

Ellen Wulff er datter af kontorassistent, senere regnskabschef, Preben Wulff (1925-2002) og lærerinde Jytte Wulff (1926-1996), født Jacobsen; Færgegårdsvej 4, Vordingborg. 
Ellen Wulff var udtrådt af folkekirken i perioden 19. december 1989 - 3. januar 2004.

Ellen Wulff blev student fra Vordingborg Gymnasium i 1968 og tog lærereksamen fra Vordingborg Seminarium i 1973.
I 1981 blev hun fra Københavns Universitet mag.art. i semitisk filologi med hovedfag i arabisk og bifag i hebraisk og aramæisk. I 1980 modtog hun universitetets guldmedalje for en afhandling om arabisk middelaldersufismes brug af korancitater. I 1998 blev hun ph.d. på en afhandling om moderne arabisk sprog og litteratur.

Ellen Wulff har undervist på Odense Universitet og på Handelshøjskolen i København og været undervisningsassistent, amanuensis og adjunkt på det teologiske fakultet og på Carsten Niebuhr Instituttet. Hun underviste på Københavns Universitet fra 1981, hvor hun blev mag.art., til 2003, hvor hendes adjunktstilling ikke blev konverteret til et lektorat. Derfor gik hun i gang med sin koranoversættelse, som udkom på Forlaget Vandkunsten i 2006. Efterfølgende har hun været selvstændig oversætter fra arabisk. 

I 2014 modtog Ellen Wulff Dansk Oversætterforbunds Ærespris for sin oversættelse af Koranen og Tusind og én Nat til dansk. Samme år modtog hun Christian Wilster-prisen og Det Danske Akademis oversætterpris. Året efter tildeltes hun C.L. Davids "Legatet af 30. juli 1953".

Forfatterskab 
 En undersøgelse af arabiske mystikeres anvendelse af korancitater (afhandling, prisopgave KU, 1979)
 Diglossi og moderne arabisk prosalitteratur (Ph.d.-afhandling KU, 1998)
 Dansk-arabisk Ordbog (1989)
 Living Waters (festskrift)

Oversættelser 
 Naguib Mahfuz: Tyven og hundene (1990)
 Emily Nasrallah: Rejse mod tiden (1993)
 Ørkenrosen (2003)
 Koranen (2006)
 Al-Bukhari: Hadith-samling (2007)
 Ibrahim al-Koni: Blod af sten (2009)
 Ibn Ishaq: Sirat Rasul Allah (2010)
 Tusind og én nat (bind 1-5, 2013)
 Hassan Blasim: Den irakiske Kristus (2015)
 Hassan Blasim: Tossen fra Frihedspladsen (2016)
 Ibrahim al-Koni: Natteurt (2017)

Kilder 

 

Filologer fra Danmark
Ansatte ved Københavns Universitet
Faglitterære forfattere fra Danmark
Personer i Kraks Blå Bog
Dansksprogede forfattere fra Danmark
Koranen
Personer fra Vordingborg
Modtagere af Dansk Oversætterforbunds Ærespris
Lineær molekylær geometri

I kemi er lineær molekylær geometri en beskrivelse geometrien for det centrale atom i et molekyle, hvor de to eller flere ligander er placeret med en bindingsvinkel på 180°. Lineære organiske molekyler, som acetylen (HC≡CH) beskrives ofte som have sp orbital hybdridisering omkring deres carob-center.

Ifølge VSEPR-teori optræder lineær geometri, hvor centrale atomer med to bundne atomer og nul eller tre lonepair (AX2 or AX2E3) i AXE-notation. Neutral AX2 moleculer med with lineær geometri inkluderer berylliumfluorid (F−Be−F) med to enkeltbindinger, kuldioxid (O=C=O) med to dobbeltbindinger, hydrogencyanid (H−C≡N) med en enkeltbinding og en trippelbinding. Det vigtigste lineære molekyler med flere end tre atomer er acetylen (H−C≡C−H), hvor carbon-atomerne bliver betragtet som værende det centrale atom med en enkeltbinding til hydrogenatomer og en trippelbinding til det andet carbonatom. Lineær anioner inkluderer azid () og thiocyanat (SCN−) og en lineær kation er nitronium ion ().

Lineær geometri optræder også i AX2E3-molekyler, som xenondifluorid (XeF2) og triiodid-ionen () med et iodatom bundet til to andre. Som beskrevet af VSEPR-modelen danner de fem valenselektronpar omkring det centrale atom en trigonal bipyramide hvor tre lone pairs optager pladsen i det ækvatoriale position, og de to bundne atomer optager det aksiale positioner, hvilket danner et lineært molekyle.

Se også 
 VSEPR-teori
 Molekulær geometri

Referencer

Eksterne henvisninger 
 Indiana University Molecular Structure Center
 Interactive molecular examples for point groups
 Molecular Modeling
 Animated Trigonal Planar Visual

Molekylær geometri
Neftekhimik Nizjnekamsk

Neftekhimik Nizjnekamsk () er en professionel ishockeyklub fra Nizjnekamsk i Rusland, etableret i 1968, som siden 2008 har spillet i den Kontinentale Hockey-Liga (KHL). Holdet spiller sine hjemmekampe i Neftekhim Arena, som har en kapacitet på 6.000 tilskuere.

Eksterne henvisninger 
 Neftekhimik Nizjnekamsk 

Ishockeyklubber i Rusland
Ishockeyklubber i KHL
Etableret i 1968
Sport i Nizjnekamsk
Tim Lothar

Tim Lothar er en dansk vokalist, guitarist, trommeslager og sangskriver.

Hæder 
 International Award of Honour - German Blues Award 2014
 Best Danish Blues Album - Danish Music Awards 2009
 Danish Blues Artist of the Year - Copenhagen Blues Festival 2008
 Finalist: International Songwriting Competition 2012

Diskografi 
 Cut To The Bone (2006)
 In It For The Ride (2008)
 Stories (2012)
 More Stories (2018)

Med andre 
 Tim Lothar & Peter Nande - Two For The Road (2009)
 Tim Lothar & Holger "HoBo" Daub - Blues From The North (2013)
 Tim Lothar & Mojo WorKings - Traveling Blues Nights (2017)
 Tim Lothar, Peter Nande & Mik Schack - Walk Right In (2018)
 Tim Lothar & The Mojo - Old Cinema Session (2020)
 Tim Lothar & Holger “HoBo” Daub - Neu Darchau (2022)

Jazzsangere fra Danmark
Trommeslagere fra Danmark
Jørgen Anton Christensen

Anton Christensen, (født Jørgen Anton Christensen, 13. november 1869 på Væde Hedegård, Veflinge Sogn, død 9. april 1935 på Frederiksberg), var en dansk forfatter, landøkonom, underviser.

Anton Christensen var søn af gårdejeren Jens Christensen (f. 1828, d. 1914) og Maren Nielsen (f. 1828, d. 1898). Den 15. april 1906 blev han gift på Frederiksberg med enken Agnes Elisabeth Dagmar Kjeldsen.

Landbrugvirke 
Christensen blev uddannet i landbrug på fynske og jyske gårde, høj- og landbrugsskole og på landbohøjskolen, hvor han fra 1899 arbejdsmæssigt blev tilknyttet i forskellige opgaver; først som assistent, senere som underviser.

I 1912 blev Christensen statskonsulent for redskaber og maskiner og blev 2 år senere sekretær for statens redskabsudvalg. For dette udvalg skrev han 70 beretninger.

Christensen blev landbrugsjournalist for "Aftenpostens landbrugstidende" og var bidragyder til samleværker og leksika, bland andet til 2. udgaven af Dansk biografisk Leksikon og i Det danske Landbrugs Historie.

Udmærkelse 
 1929: ridder af Dannebrog

Kilde 
 

Faglitterære forfattere fra Danmark
Mandlige forfattere i det 19. århundrede
Jørgen Paludans Forlag

Paludans Forlag er et dansk forlag, der blev etableret i 1965 af forlagsboghandler Jørgen Paludan. Forlaget ejes i dag af sønnen Christian Paludan.

Paludans Forlag har siden etableringen udgivet en række bøger indenfor: ledelsesudvikling, kommunikation, psykoterapi, kogebøger samt historie. Tilbage i 1965 udgav forlaget bl.a. Adolf Hitlers Mein Kampf i en dansk kommenteret udgave under titlen Min Kamp. Forlaget udgav i de første mange år primært studiebøger, men udgiver i dag primært faglitteratur indenfor kategorierne mad og drikke (kogebøger), helse og sundhed, mental selvudvikling, ledelsesudvikling samt lærebøger i bredere forstand. 

Paludans Forlag omfattede tidligere også Paludans boghandel (i dag Paludans Bogcafe).

Referencer 

Forlag fra Danmark
Etableret i 1965
Helle Simonsen (curlingspiller)

Helle Nordfred Simonsen (født 7. september 1984 i Hvidovre) er en dansk curlingspiller. Hun spillede 3'er på Team Lene Nielsen og var dermed en del af det danske Curling Kvindelandshold.

Simonsen begyndte med curling, da hun var 13 år gammel og fik sin debut i international sammenhæng i 2004. Hun fik en bronze medalje med det danske hold i EM i curling 2007 i Füssen. Hun har også en fjerde plads fra VM i curling 2011 i Esbjerg samt tre 4. pladser fra Europa Mesterskaberne i hhv. 2011, -12 og -13.

Simonsen repræsenterede Danmark ved Vinter-OL 2014 i Sotji, som deltager i kvindernes curlingturnering. De vandt 4 ud af 9 kampe i de indledende runder og endte som nummer 6.

Hendes bedste resultater er 3. plads ved EM 2007, 4. plads ved EM 2013 og 4. plads ved VM 2011.

Helle Simonsen forlod topcurling da hun i 2016 blev testet positiv for doping. Det viste sig senere at stamme fra indtag af naturmedicin. Hun modtog efterfølgende en dopingkarantæne på 15 måneder.

Kilde 
Artikelen er oversat fra den norsksprogede Wikipedia

Eksterne links 
 
 Helle Simonsen på World Curling Forbunds hjemmeside
 Helle Simonsen Profil på Danmarks Idrætsforbunds OLYMPISKE steder

Deltagere for Danmark ved vinter-OL 2014
Curlingspillere ved vinter-OL 2014
Curlingspillere fra Danmark
Alma Lagoni

Alma Lagoni født Alma Olsson, (10. december 1873 i Kristiania, det nuværende Oslo, død den 31. juli 1959) var en norsk-danske sanger og skuespiller. Hun blev gift med kollegaen Otto Lagoni.

Lagoni debuterede i 1911. Hun var udelukkende beskæftiget med Filmfabrikken Skandinavien, hvor hun spillede i 13 film.

Noter 
Artiklen er oversat fra den Nederlandsksprogede Wikipedia

Eksterne henvisninger 
 

Sangere fra Danmark
Skuespillere fra Danmark
Sangere fra Norge
Skuespillere fra Norge
Personer fra Oslo
Millî Görüş

Millî Görüş (også Islamische Gemeinschaft Milli Görüs, IGMG) er en politisk og islamisk bevægelse grundlagt af den tyrkiske politiker Necmettin Erbakan i 1969 og er godkendt som trossamfund i Danmark. Bevægelsen er blevet kaldt for en af de ledende tyrkiske diasporaorganisationer i Europa og er blevet beskrevet som den største islamistiske organisation med aktivitet i Europa. Termen Millî Görüş sigter også på organisationens religiøse vision, som betoner den åndelige styrke i islams tro og forklarer den muslimske verdens tilbagegang som et resultat af tilpasningen til Den vestlige verden værdier som sekularisme og en uegnet tilpasning af dens teknologi.

Necmetin Erbakan publicerede i 1969 et manifest, som han gav navnet Millî Görüş. Det talte mest i almene termer om islamisk moral og religiøs uddannelse men brugte stor opmærksomhed på spørgsmål som industrialisering, udvikling og økonomisk uafhængighed. Yderligere advarede han i manifestet for tilnærmelse til Europa i det han betragtede EU være et zionistiskt og katolsk projekt for assimilering og afislamisering af Tyrkiet og anbefalede i stedet et nærmere økonomisk samarbejde mellem muslimske lande.

Ved valget i 1996 fik han flest stemmer og blev Tyrkiets første islamistiske statsminister. Men efter et år blev han afsat igennem et ublodigt kup, og hans parti blev forbudt for fjerde gang.  Tyrkietkenderen Esref Okumus skrev på Dagens Nyheter - kultur den 26. april 2016 "Erbakans fundamentalistiske lære hviler på tre ben: en urokkelig tro på sharia , en dyb foragt for den vesterlandske livsstil og en nærmest grænseløs besættelse af antisemitiske dogmer".

Referencer  

Islamisme
Tyrkiet
Politiske bevægelser
Regeringen Angela Merkel IV

Regeringen Angela Merkel IV var Tysklands forbundsregering fra 2018 til 2021. 

Regeringen blev oprettet den 14. marts 2018, 171 dage efter Forbundsdagsvalget 2017, og bestod af den kristendemokratiske CDU, deres bayeriske søsterparti CSU og den socialdemokratiske SPD.

Efter Forbundsdagsvalget 2021 fratrådte regeringen den 8. december 2021 og blev afløst af Regeringen Olaf Scholz.

Eksterne henvisninger 
 Regeringens officielle hjemmeside (på tysk)

Tysklands politik
Merkel, Angela 4, Regeringen
Owlboy

Owlboy er et platform-adventurespil udviklet og udgivet af den uafhængige norske spiludvikler D-Pad Studio. Spillet har haft en lang udviklingscyklus, fra udviklingen begyndte i 2007, til spillet blev udgivet til Microsoft Windows i november 2016. Januar 2017 blev spillet udgivet til Linux og macOS, i februar 2018 til Nintendo Switch og i april 2018 til PlayStation 4 og Xbox One.

Owlboy foregår i et land oppe i himlen. Spilleren kontrollerer en dreng ved navn Otus, der er medlem af en hybrid race af ugle-mennesker. Da Otus' landsby bliver røvet af pirater, drager han på en rejse for at redde landsbyen fra piraterne.

Otus kan flyve og bære og smide objekter, mens han er i luften. Efterhånden som historien skrider frem, møder han allierede, der benytter våben med forskellige egenskaber. Owlboy har fået positiv modtagelse efter lanceringen.

Referencer

Ekstern henvisning 
 Officiel hjemmeside

Adventurespil
Computerspil fra 2016
Linux-spil
Macintosh-spil
Nintendo Switch-spil
Platformspil
PlayStation 4-spil
Windows-spil
Xbox One-spil
William Cecil, 1. Baron Burghley

William Cecil, 1. baron Burghley (født 13. september 1520, død 4. august 1598) var en engelsk statsmand og den førende rådgiver for dronning Elizabeth 1. af England under det meste af hendes styre. Fra 1572 var han rigsskatmester.

Cecil blev født i 1521 i Bourne som søn af Richard Cecil, herre til Burghley House, og Jane Heckington. Han voksede op i Burghley, i Northamptonshire og endelig i Cambridgeshire. Burghley House er i dag et museum. Cecil studerede lov ved University of Cambridge og Gray's Inn, og i 1547 blev han knyttet til Henrik VIIIs hof i London.

I sin tidlige karriere tjente han hertugen af Somerset, en bror af dronning Jane. Efter at hertugen i sin nevø, Edvard VIs regeringstid, faldt i unåde og blev henrettet, mistet Cecil for en tid sin position, men blev snart taget til nåde igen. Han blev slået til ridder i 1550, og overlevede kong Edvards efterfølger, dronning Maria 1. af England, eftersom han konvertere til den katolske tro. Cecil indså imidlertid hurtig potentiale til Marias yngre søster Elisabeth, og forberedte hende på monarkgerningen. Da Elisabeth blev dronning i 1558 blev Cecil udnævnt til hendes minister. Fra begyndelsen var Cecil den eneste Elisabeth stolte på. Cecil var en forsigtig politiker som altid forsøgte at undgå fare. I 1571, kort før Cecils datter Anne ble gift med Edward de Vere, 17. jarl af Oxford, udnævnte dronningen ham til baron af Burghley.

Cecils søn, Sir Robert Cecil, senere jarl af Salisbury, overtog farens rolle som dronningens førende rådgiver efter hans død.

Hans ældste søn, Sir Thomas Cecil, arvet titlen som baron Burghley.

Kilder

Eksterne henvisninger 

Personer fra Tudortiden
Lords Keeper of the Privy Seal
Politikere fra England
Briter i 1500-tallet
Tyvepak

Tyvepak kan henvise til

 Tyvepak (film fra 1915) - dansk film fra 1915
 Tyvepak (film fra 1921) - dansk/svensk film fra 1921
Halabja (provins)

Halabaja (; ) er en provins i Irakisk Kurdistan. Provinsen har et areal på 880 km²  med  indbyggere.

Det administrative hovedsæde i provinsen er byen Halabja med  indbyggere.

Provinsen blev oprettet i 2014, da Halabaja blev udskilt af provinsen As Sulaymaniyah og blev den fjerde provins i Nordirak.

Referencer

Eksterne henvisninger 

Provinser i Irak
Doom

Doom kan henvise til:

 En serie af computerspil, se Doom (spilserie):
 Et computerspil fra 1993, se Doom (computerspil fra 1993)
 Et computerspil fra 2016, se Doom (computerspil fra 2016)

 Innen film:
 En film fra 2005 baseret på ovenstående spilserie, se Doom (film)

 Innen musik:
 En musikgenre, se Doom metal
Doom (spilserie)

Doom er en serie af førstepersons skydespil, der primært er udviklet af id Software og udgivet fra 1993.

Spil

 

Computerspilserier
Ursula St. Barbe

Ursula St. Barbe (død 18. juni 1602) var datter af Henry St. Barbe og Francis Walsinghams andre kone.

Hun var først gift med sir Richard Worsley, som var kaptajn på Wight.

Efter Woreleys død gifter hun sig i 1566 med Francis Walsingham, som var Elizabeth Is efterretningschef. De fik to døtre, Frances og Mary; sidstnævnte døde som barn. 

Mens Walsingham var ambassadør til Frankrig i 1572 fandt Bartholomæusmassakren sted. Parret tog flygtende huguenotter ind i sit hjem i Paris. Så snart det var trygt at rejse drog hun hjem til England sammen med datteren.

Parret blev genforenet i England i april 1573.

Kilder

Eksterne henvisninger 

Personer fra Tudortiden
Personer i 1500-tallet
Personer fra England
Max Staal

Max Staal var en dansk ishockeyleder.

Max Staal var med til at stifte Gladsaxe Skøjteløber-Forening i 1959 og var i mange år GSF's markante formand. Han gjorde sig især bemærket med kække, frække og offensive udmeldinger i pressen, og han var en af fortalerne for mere professionelle tilstande i dansk sport, som dengang var domineret af amatøridealerne. Han var hovedmanden bag GSF's storhedstid i dansk ishockey fra 1965 til 1977, hvor klubben vandt DM-medaljer tolv gange: fem guld, fire sølv og tre bronze.

Da ishockeyjournalisten Peter Fredberg efter 45 år som ishockeyreporter i 2015 gik på pension, blev han spurgt hvem, der havde gjort mest indtryk på ham i hans karriere, og i den forbindelse nævnte han "den tidligere Gladsaxe-formand, Max Staal", som han mente var "forud for sin tid og nøglen til Gladsaxes fem danske mesterskaber fra 1967-75." Den tidligere landsholdsspiller Kim Lohmann beskrev Staal som "en kæmpe entreprenør for hockeyen og dens professionalisering" og udtalte, at hans store engagement var med til at gøre Gladsaxe til en stor sportsby.

Efter sin formandstid fortsatte han med at følge klubben tæt og var bl.a. kritisk over for GSF's bestyrelse, da klubben kom i økonomiske problemer i 2000.

Han var æresmedlem i Gladsaxe Ishockey, hvis formand Henrik Klinkvort i forbindelse med Staals død mente, at han ikke var blevet honoreret efter fortjeneste. Ifølge Klinkvort havde Staal fortjent at blive optaget i Dansk ishockeys Hall of Fame men antydede samtidig, at Staal måske var blevet overset, da ikke alle så på ham med velvilje, fordi han var "et konkurrencemenneske, der ikke skyede nogen midler for at nå sine mål".

Max Staal boede sine sidste år på et plejehjem i Valby, indtil han i 2018 døde i en alder af 79 år.

Kilder 
 Faceoff - RETRO: Manden bag fem danske mesterskaber er død (14. marts 2018) 
 Gladsaxe Bladet - Han skabte GSF-ishockey (20. marts 2018)

Noter 

Ishockeyledere fra Danmark
Frances Walsingham

Frances Walsingham (født 1569, død 13. februar 1631) var datter af sir Francis Walsingham, Elizabeth I af Englands efterretningschef, og Ursula St. Barbe.

Hun blev hofdame for Elizabeth I, og giftede sig i 1583 med poeten og hofmand Philip Sidney. Han døde bare tre år senere, i 1586. Da hendes far døde i 1590 fik Frances et årligt stipendium på 300 pund.

I 1590 gifter hun sig med Robert Devereux, 2. jarl af Essex. Han var Elizabeth Is favorit, og ægteskabet skabte et dårligt blod mellem Essex og dronningen. Han blev henrettet i 1601 fordi han havde deltaget i et kupforsøg.

Frances Walsingham fik tre barn med Essex:

 Frances Devereux
 Robert Devereux, 3. jarl af Essex
 Dorothy Devereux

Kilder

Eksterne henvisninger 

Personer fra Tudortiden
Personer i 1500-tallet
Hofdamer
Personer fra England
Resusci Anne

Resusci Anne, også kendt som Rescue Anne, er en trainingsdukke til kardiopulmonal genoplivning (tidligere ofte benævnt mund-til-mund-metode), der er udviklet af Laerdal Medical i Stavanger. Resusci Anne blev lanceret første gang i 1960, og ansigtet blev derefter modelleret af billedhuggeren Emma Matthiasen. Dukken er siden blevet forfinet mange gange og findes i dag i flere forskellige varianter, fra den helt enkle til teknisk avancerede udgaver.

Trainingsdukken har normal menneskestørrelse og bærer udseende af en ung kvinde. Ansigtet er dannet efter indtryk af dødsmasken til en ukendt pige fundet livløs i floden Seinen i Paris i slutningen af 1800-tallet.

Noter 
Artiklen er oversat fra den norsksprogede Wikipedia

Lægevidenskab
Lille Bredning

Den Lille Bredning (på tysk Kleine Breite) er en bredning i Sliens indre vinkel beliggende ved Slesvig by. Den Lille Bredning er cirka 8 km2 stor. Her når Slien en bredde på 2,1 km. 

På bredningens nordlige bred ligger Slesvig by med Lolfod, Holmen, Holm Nor og Friheden samt landsbyen Klensby. Ved dens sydlige ende ligger Frederiksberg (Kratbjerg) og Bustrup. Foran Slesvig by ligger den lille holm Mågeø. På bredningens sydlige bred ligger den forhenværende vikingeby Hedeby, Hedeby Nor og Fartorp. Ved Vinding munder Fysing Å i Slien. Mod øst ved den kun 280 meter brede Stegsvig Snævring mellem Stegsvig og halvøen Rejsholm (Palør) går den Lille Bredning over i den Store Bredning.

Referencer 

Slien
Sydslesvig
Bredninger
Store Bredning

Den Store Bredning (på tysk: Große Breite) er en bredning i den indre Sli beliggende mellem Stegsvig Snævring og Mysunde. Den Store Bredning er cirka 12 km2 stor, 4 km lang og har en næsten søagtig karakter. Her når Slien en bredde på 4,2 kilometer.

På bredningens nordlige bred ligger landsbyerne Fysing og Gejl. På dens sydlige bred ligger Vesby, Flækkeby med Gøteby-Holm, Gyby med Louisenlund og Borgvedel med Stegsvig. Den Store Bredning har bl. a. tilløb af Østerbæk, Nølsbæk og Gejl Bæk. Mod vest ved den kun 280 meter brede Stegsvig Snævring mellem Stegsvig og halvøen Rejsholm (Palør) går den Store Bredning over i Lille Bredning. Ud ved Rejsholm ligger den ubeboede lille ø Hestholm og resterne af vikingetidens Slispærring.

Referencer 

Slien
Sydslesvig
Bredninger